Sommar-OL 1936

Dei 11. olympiske sommarleikane Deltakande nasjonar 50 Deltakarar 4066 (3738 menn, 328 kvinner) Øvingar 129 Opningsseremoni 1. august 1936 Avslutningsseremoni 16. august 1936 Offisielt opna av Riksførar Adolf Hitler
Sommar-OL 1936 vart halde i Berlin, Tyskland. Tyskland vart klart beste nasjon. Noreg tok ein gull ved Willy Røgeberg (skyting, liggande miniatyr) , men den norske prestasjonen som best vert huska, er nok tredjeplassen i fotball ved det legendariske «Bronselaget».

Tildelinga til Berlin skjedde før nazistane kom til makta, men dei gjorde likevel sitt beste for å framheva den fascistiske ideologien sin. Mellom anna fekk tyske utøvarar anabole steoridar og ekstra testosteron for å auka konkurranseevnane sine. Leni Riefenstahl fekk i oppgåve å filma leikane, og resultatet, Olympia, vart eit typisk nazistisk propagandaverk, men var òg opphav til mange teknikkar som no er vanlege når ein filmar idrett.

For dei som var imot nazistane vart dei fire gullmedaljane vunne av afroamerikanaren Jesse Owens sett på som eit passande nederlag for ideologien om det «ariske» overmennesket, sjølv om ei historie om at Hitler nekta å gjeva han medalje ikkje er sann. I diktet «Sprinterne» nemner Nordahl Grieg Owens sin verkelege og symbolske siger.

Leikane vart lagde til Berlin i konkurranse med Barcelona. Anti-fascistar planla å leggja ein folke-olympiade, eller spartakiaden, til den spanske byen som motsvar til den i Berlin, men dette vart umogleg då Den spanske borgarkrigen braut ut.

 Medaljestatistikk 
 Dei 10 beste nasjonane (og Noreg) 50px  Plass  Land Gull  Sølv  Bronse  Totalt  1  20px| Tyskland  33 26  30  89 2  20px| USA  24  20  12  56 3  20px| Ungarn  10  1  5  16 4  20px| Italia  8  9  5  22 5  20px| Finland  7  6  6  19 5  20px| Frankrike  7  6  6  19 7  20px| Sverige  6  5  9  20 8  20px| Japan  6  4  8  18 9  20px| Nederland  6  4  7  17 10  20px| Storbritannia  4  7  3  14 18  20px| Noreg  1  3  2  6

Sjå òg
Friidrett under Sommar-OL 1936

 Bakgrunnsstoff 

 United States Holocaust Memorial Museum - Online Exhibition: Nazi Olympics: Berlin 1936 
 United States Holocaust Memorial Museum - Library Bibliography: 1936 Olympics 

Kategori:Sommar-OL 1936
Kategori:Berlin
Kategori:1936 i Tyskland
Kategori:Sport i 1936